《登屴崱峰宿涌泉寺得仍字》
宋代·王称

翠微白云里，逢秋思一登。耸身蹑云壁，飞泉摇古藤。

洞豁海天际，坐见万景澄。饮涧动群鹿，宴林逢真僧。

邀我宿化城，珠林悬古灯。寥寥片月上，悄悄天籁凝。

因悲向城市，尘发秋相仍。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。